GUNKUL ต้อนรับนักวิเคราะห์ฟังแผนธุรกิจปี 62
GUNKUL ต้อนรับนักวิเคราะห์ฟังแผนธุรกิจปี 62
1 ก.พ. 2562

คุณโศภชา ดำรงปิยวุฒิ์ (ที่4จากขวา) ประธานกรรมการบริหาร พร้อมด้วยคณะผู้บริหาร บริษัท กันกุลเอ็นจิเนียริ่ง จำกัด (มหาชน) หรือ GUNKUL ให้การต้อนรับนักวิเคราะห์หลักทรัพย์ ซึ่งเป็นตัวแทนจากบริษัทหลักทรัพย์ชั้นนำของไทย ให้เกียรติรับฟังข้อมูลเกี่ยวกับแผนการดำเนินธุรกิจปี 2562 โดยกลุ่มบริษัทฯ มั่นใจในศักยภาพการเติบโตของรายได้ และกำไรสุทธิจะเติบโตอย่างโดดเด่น
โดยตั้งเป้ารายได้รวมแตะ 7,500 ล้านบาท หรือเติบโต 25 % เนื่องจากทยอยรับรู้รายได้จากโครงการโรงไฟฟ้าพลังงานแสงอาทิตย์ และพลังงานลม ที่สามารถจำหน่ายไฟฟ้าเชิงพาณิชย์ (COD) เต็มปี รวมถึงธุรกิจเทรดดิ้ง และรับเหมาก่อสร้างที่เติบโตต่อเนื่อง